Jesús Navas

Jesús Navas González (lahir 21 November 1985) merupakan seorang pemain bola sepak profesional Sepanyol yang bermain untuk kelab La Liga, Sevilla sebagai pemain sayap kanan. 

Dia bermain kebanyakan kariernya bersama Sevilla, beraksi dalam 393 perlawanan dan memenangi enam trofi utama, termasuk dua Piala UEFA dan dua Copa del Rey. Pada tahun 2013, dia menyertai Manchester City.

Navas bermain untuk pasukan kebangsaan Sepanyol sejak tahun 2009 dan membantu kelabnya memenangi Piala Dunia FIFA 2010 dan UEFA Euro 2012.

Karier kelab

Sevilla
Dilahirkan di Los Palacios y Villafranca, Seville, Navas menyertai pasukan belia Sevilla FC ketika berumur 15 tahun. Pada musim 2003–04, dia membuat penampilan sulung untuk pasukan utama (dan La Liga) apabila dia bermain untuk 12 minit ketika kekalahan 0–1 kepada RCD Espanyol pada 23 November 2003, dan membuat empat lagi penampilan sebelum liga berakhir. Pada musim 2004–05, dia dinaikkan ke pasukan utama secara tetap, menjaringkan dua gol daripada 22 perlawanan. Dia juga membuat penampilan untuk pasukan Sepanyol bawah-21.

Pada musim 2005–06, Navas sekali lagi cemerlang, memainkan peranan penting untuk kelab Andalusia itu yang memenangi Piala UEFA buat pertama kali. Dia beraksi dalam kesemua 12 perlawanan dalam pertandingan itu termasuk perlawanan akhir menentang Middlesbrough. Pada bulan Ogos 2006, satu perjanjian telah diatur untuk perpindahannya ke Chelsea, tetapi pemain itu menolak perpindahan tersebut. Dalam liga, dia secara konsisten disenaraikan dalam ranking pemain terbaik, memasuki '50 Teratas' majalah Don Balón setiap tahun sejak 2005.

Untuk tiga tahun seterusnya, Navas terus menjadi pemain utama Sevilla, sentiasa menjadi pemain dengan bantuan gol terbanyak untuk kelab dan juga menjaringkan sembilan gol dalam liga.  Dia juga membantu mereka menduduki tempat ketiga dalam liga musim 2008–09.

Pada musim 2009–10, Navas beraksi dalam lebih 50 perlawanan dan membantu mereka menduduki tempat keempat dalam liga). Pada 19 Mei 2010, dia menjaringkan gol dalam perlawanan akhir Copa del Rey untuk menewaskan Atlético Madrid 2-0.

Pada musim 2010–11, Navas telah terlibat dengan kecederaan, dan kurang beraksi untuk Sevilla. Pada 13 Mac 2011, dia menjaringkan satu-satunya gol dalam musim itu ketika seri 1–1 dengan FC Barcelona.

Manchester City
Pada 4 Jun 2013, selepas spekulasi tentang masa depan Navas, Sevilla mengesahkan dalam laman web rasmi mereka bahawa dia akan meninggalkan kelab itu dan dijangka menyertai kelab Liga Perdana Inggeris, Manchester City. Perpindahan itu dilaporkan bernilai £14.9 juta, diselesaikan tujuh hari kemudian.

Navas membuat penampilan sulung liga pada 19 Ogos 2013, bermain keseluruhan 90 minit ketika menang 4–0 ke atas Newcastle United. Dia menjaringkan dua gol pertamanya dalam pertandingan itu pada 24 November, membantu kelabnya menang 6–0 ke atas Tottenham Hotspur.

Pada 2 Mac 2014, Navas menjaringkan gol ketiga City ketika mereka menewaskan Sunderland 3-1 untuk memenangi Piala Liga.

Karier antarabangsa
Selepas menembusi pasukan utama Sevilla, Navas membuat penampilan sulungnya untuk pasukan bawah-21 pada bulan September 2004. Dia telah dikatakan sebagai bintang berpotensi untuk kelab dan negaranya, tetapi masalah ketakutan menyebabkan dia terpaksa berhenti bermain bola sepak antarabangsa. Pada bulan Ogos 2009, dia mengumumkan hasratnya untuk mengatasi masalahnya dalam usaha mencari tempat dalam skuad Piala Dunia FIFA 2010.

Pada 9 November 2009, Navas dipanggil oleh Vicente del Bosque untuk perlawanan persahabatan menentang Argentina dan Austria. Pada 14 November, dia membuat penampilan sulungnya menentang Argentina dimana mereka menang 2–1 di Madrid. Empat hari kemudian, dia bermain keseluruhan separuh masa kedua menentang Austria dimana mereka menang 5–1 di Vienna.

Dipanggil ke skuad Piala Dunia di Afrika Selatan, Navas menjaringkan gol antarabangsa pertamanya pada 3 Jun 2010 dalam perlawanan persahabatan menentang Korea Selatan. Semasa Piala Dunia, dia beraksi dalam tiga perlawanan termasuk masa tambahan 30 minit dalam perlawanan akhir menentang Belanda dan Sepanyol menang trofi Piala Dunia FIFA pertama mereka.

Navas juga dipilih untuk UEFA Euro 2012, dimana dia muncul dalam beberapa perlawanan sebagai pemain gantian. Pada 18 Jun 2012, dia menjaringkan satu-satunya gol perlawanan pada minit ke-87 dalam perlawanan peringkat kumpulan menentang Croatia.

Dipilih untuk Piala Konfederasi FIFA 2013, Navas muncul dalam tiga perlawanan. Pada 27 Jun, dalam perlawanan separuh akhir menentang Itali, dia menyempurnakan sepakannya semasa penentuan penalti (0–0 selepas 120 minit).

Navas merupakan salah seorang daripada tujuh pemain yang dikeluarkan daripada skuad terakhir Sepanyol untuk Piala Dunia FIFA 2014 bersama-sama rakan sepasukan City, Álvaro Negredo.

Gol antarabangsa

Kejayaan

Kelab
Sevilla
Piala UEFA: 2005–06, 2006–07
Piala Super UEFA: 2006 
Copa del Rey: 2006–07, 2009–10
Supercopa de España: 2007

Manchester City
Liga Perdana Inggeris: 2013–14
Piala Liga Inggeris: 2013–14

Negara
Piala Dunia FIFA: 2010
Piala Eropah UEFA: 2012
Piala Konfederasi FIFA: Naib-juara 2013

Individu 	
Pemain Tengah Serangan Terbaik La Liga: 2009–10

Dekorasi
Gold Medal of the Royal Order of Sporting Merit: 2011

Statistik

Kelab

Antarabangsa

Kehidupan peribadi
Abang Navas, Marco juga merupakan seorang pemain bola sepak. Selepas beraksi dengan akademi belia Sevilla, dia bejaya membuat tiga penampilan untuk pasukan utama. 

Navas mengalami masalah kronik rindu tempat tinggal, tsehinggakan dia tidak menghadiri kem latihan di luar Sepanyol kerana ia terlalu jauh dari Seville. Dia juga mengalami serangan kebimbangan dan sawan, dan pada mulanya enggan untuk pergi bersama Sevilla semasa pra-musim ke Amerika Syarikat kerana rindu tempat tinggal, dia kemudiannya menukar fikirannya untuk membuang masalah ini.

Rujukan

Pautan luar

Profil BDFutbol
Data pasukan kebangsaan

Profil Piala Dunia FIFA 2010 

Kelahiran 1985
Orang hidup
Pemain bola sepak Sepanyol
Pemain La Liga
Pemain Segunda División B
Pemain Sevilla Atlético
Pemain Sevilla FC
Pemain Liga Perdana Inggeris
Pemain Manchester City F.C.
Pemain Piala Dunia FIFA 2010
Pemain UEFA Euro 2012
Pemain Piala Konfederasi FIFA 2013